שלום 
פנסים נעים ברוח; סתיו נוהם זמירות חב"ד; בכיכר תוסס ויכוח; בין הנגד והבעד.; איך אפשר שלא לרתוח; איך אפשר לישון דומם; השלום הוזה במוח; השלום מרתיח דם.; הכיכר אוזנה אוטמת; אך לשווא לא עת לחלום; "שין שורקת לו" הולמת; מם נוהמת לשלום.; מתיבבת רוח עוני; פנסים נעים כי קר; עיצבון גדול, בטוני; מתנפח בכיכר.; צבע מתערבל בצבע; דיפלומט בדיפלומט; תל אביב תהיה ג'נבה; לשתיהן סיסמה אחת.; כל העניינים נושנו; כל נושא נדוש, נחבט; וחשבתי כבר כי אנו; נרגע לאט לאט.; ואפשר יהיה בנחת; עין לעצום בליל; אך פתאום כשד; משחת בא שלום על ישראל.; 